
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1464 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του καθορισμού όρων και διαδικασιών 
επιλογής δικαιούχων στο πλαίσιο του προγράμ¬ 
ματος υποτροφιών για μεταπτυχιακές σπουδές 
πρώτου κύκλου στην Ελλάδα με ένταξη στην αγο¬ 
ρά εργασίας κατ' εφαρμογή της από 18-12-2017 
συναφθείσας σύμβασης συνεργασίας μεταξύ του 
Ιδρύματος Κρατικών Υποτροφιών (ΙΚΥ) και της 
Εθνικής Τράπεζας της Ελλάδος (ΕΤΕ)- ακαδ. έτους 
2017-2018. 

2 Χορήγηση άδειας ίδρυσης και λειτουργίας Μου- 
σικής Σχολής «ΗΧΩΝ ΕΥΡΥΘΜΩΝ». 

3 Καθιέρωση υπερωριακής απασχόλησης υπαλλή¬ 
λων ΙΔΑΧ της Κοινωφελούς Επιχείρησης Πολιτι¬ 
σμού και Περιβάλλοντος - Κέντρο Αρχιτεκτονικής 
της Μεσογείου (ΚΕΠΠΕΔΗΧ-ΚΑΜ) για το Β' εξάμη¬ 
νο 2018. 


ΑΠΟΦΑΣΕΙΣ 

Αριθμ. 59807/Ζ1 (1) 

Έγκριση του καθορισμού όρων και διαδικασι¬ 
ών επιλογής δικαιούχων στο πλαίσιο του προ¬ 
γράμματος υποτροφιών για μεταπτυχιακές 
σπουδές πρώτου κύκλου στην Ελλάδα με έντα¬ 
ξη στην αγορά εργασίας κατ' εφαρμογή της από 
18-12-2017 συναφθείσας σύμβασης συνεργασί¬ 
ας μεταξύ του Ιδρύματος Κρατικών Υποτροφιών 
(ΙΚΥ) και της ΕθνικήςΤράπεζας της Ελλάδος (ΕΤΕ)- 
ακαδ. έτους 2017-2018. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του αριθμ. 4 του ν. 1825/1951 (ΦΕΚ126/ 
Α71951) «Περί συστάσεως του Ιδρύματος Κρατικών 
Υποτροφιών (Ι.Κ.Υ.)», όπως τροποποιήθηκαν και ισχύουν. 

2. Τις διατάξεις του αριθμ. 3 του ν. 2158/1993 
(ΦΕΚ 109/Α /1993) «Εκσυγχρονισμός του Ιδρύματος 


Κρατικών Υποτροφιών (Ι.Κ.Υ.) και άλλες διατάξεις», όπως 
τροποποιήθηκαν και ισχύουν. 

3. Τις διατάξεις του αριθμ. 59 παρ. 6 του ν. 3966/2011 
(ΦΕΚ 118/Α72011) «Θεσμικό πλαίσιο των Πρότυπων 
Πειραματικών Σχολείων, Ιδρυση Ινστιτούτου Εκπαιδευ¬ 
τικής Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις». 

4. Τις διατάξεις του αριθμ. 77, παρ. 3 του ν. 4270/2014 
(ΦΕΚ 143/Α72014) «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ ΕΕ)- 
δημόσιο λογιστικό και άλλες διατάξεις», όπως ισχύει. 

5. Τιςδιατάξειςτου αριθμ. 31, παρ. 1 του ν. 4386/2016 
«ΡυθμίσειςγιατηνΈρευνα και άλλες διατάξεις» (ΦΕΚ Α'83), 
όπως ισχύει. 

6. Τιςδιατάξειςτουαριθμ.24τουν.4452/2017(ΦΕΚΑΊ7), 
«Ρύθμιση θεμάτων του Κρατικού Πιστοποιητικού Γλωσ¬ 
σομάθειας, της Εθνικής Βιβλιοθήκης της Ελλάδας και 
άλλες διατάξεις». 

7. Τις διατάξεις του αριθμ. 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/Α7 
2005). 

8. Τις διατάξεις του π.δ. 321/1999 (ΦΕΚ 306/Α71999) 
«Οργανισμός του Ιδρύματος Κρατικών Υποτροφιών 
(Ι.Κ.Υ.)». 

9. Τις διατάξεις του π.δ. 113/2010 (ΦΕΚ 194/Α72010) 
«Ανάληψη υποχρεώσεων από τους διατάκτες», 

10. Τις διατάξεις του π.δ. 125/2016 (ΦΕΚ 210/Α /2016) 
«Διορισμός Υπουργών, Αναπληρωτών Υπουργών και 
Υφυπουργών», 

11. Την Υ29/08-10-2015 απόφαση Πρωθυπουργού 
περί ανάθεσης αρμοδιοτήτων στον Αν. Υπουργό Οικο¬ 
νομικών Γεώργιο Χουλιαράκη (ΦΕΚ 21689/Β72015). 

12. Τις διατάξεις της υπ' αριθμ. 50317/Ζ 1/24.3.2016 
(Φ.Ε.Κ. Υ.Ο.Δ.Δ. 184) απόφασης της Αναπληρώτριας 
Υπουργού Παιδείας, Έρευνας και Θρησκευμάτων «Συ¬ 
γκρότηση του Διοικητικού Συμβουλίου του Ιδρύματος 
Κρατικών Υποτροφιών (Ι.Κ.Υ.)». 

13. Τις διατάξεις της υπ'αριθμ. 81968/Γ 1 /20-05-2016 
(ΑΔΑ:ΩΑΚΘ4653ΠΣ-Ρ7Α) απόφαση του Υπουργού Παι¬ 
δείας, Έρευνας και Θρησκευμάτων με θέμα: «Συνέχιση 
της μετακίνησης Προϊσταμένης Γενικής Διεύθυνσης της 
Γενικής Γραμματείας του Υπουργείου Παιδείας, Έρευνας 
και Θρησκευμάτων και της τοποθέτησής της στη θέση 
της Γενικής Διευθύντριας του ΙΚΥ». 

14. Την απόφαση του Δ.Σ. (Συν. 44η/28-11-2017). 

15. Την αριθμ. Φ.1/Α/86/15212/Β1/30.01.2018 εισήγη¬ 
ση της ΓΔΟΥ του ΥΠΠΕΘ. 

16. Το γεγονός ότι από τις διατάξεις της παρούσας 
απόφασης προκαλείται για τα έτη 2018 και 2019 δα¬ 
πάνη ύψους 1.800.000,00 €, η οποία για το τρέχον έτος 
ανέρχεται σε 900.000,00 € και θα καλυφθεί από τις 
εγγεγραμμένες πιστώσεις στον προϋπολογισμό του 
Ι.Κ.Υ. (ΚΑΕ 2678.6). Για το έτος 2019, η εν λόγω δαπάνη 
θ' αντιμετωπισθεί από τις πιστώσεις που θα εγγραφούν 
στον ανωτέρω προϋπολογισμό, εντός των στόχων του 
Μ.Π.Δ.Σ., όπως ισχύει κάθε φορά. 

17. Την από 18-12-2017 συναφθείσα σύμβαση μεταξύ 
ΙΚΥ και ΕΤΕ, αποφασίζουμε: 

Καθορίζουμε τους όρους και τις διαδικασίες επιλογής 
δικαιούχων στο πλαίσιο του προγράμματος υποτροφιών 
για μεταπτυχιακές σπουδές πρώτου κύκλου στην Ελλά¬ 
δα με ένταξη στην αγορά εργασίας κατ' εφαρμογή της 
από 18-12-2017 συναφθείσας σύμβασης συνεργασίας 


μεταξύ του Ιδρύματος Κρατικών Υποτροφιών (ΙΚΥ) και 
της Εθνικής Τράπεζας της Ελλάδος (ΕΤΕ)- ακαδ. έτους 
2017 - 2018, ως ακολούθως' 

ΟΡΟΙ ΚΑΙ ΔΙΑΔΙΚΑΣΙΕΣ ΕΠΙΛΟΓΗΣ ΔΙΚΑΙΟΥΧΩΝ 
ΣΤΟ ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ 
ΥΠΟΤΡΟΦΙΩΝ ΓΙΑ ΜΕΤΑΠΤΥΧΙΑΚΕΣ ΣΠΟΥΔΕΣ 
ΠΡΩΤΟΥ ΚΥΚΛΟΥ ΣΤΗΝ ΕΛΛΑΔΑ ΜΕ ΕΝΤΑΞΗ 
ΣΤΗΝ ΑΓΟΡΑ ΕΡΓΑΣΙΑΣ ΚΑΤ' ΕΦΑΡΜΟΓΗ ΤΗΣ 
ΑΠΟ 18-12-2017 ΣΥΝΑΦΘΕΙΣΑΣ ΣΥΜΒΑΣΗΣ 
ΣΥΝΕΡΓΑΣΙΑΣ ΜΕΤΑΞΥ ΤΟΥ ΙΔΡΥΜΑΤΟΣ ΚΡΑΤΙ¬ 
ΚΩΝ ΥΠΟΤΡΟΦΙΩΝ (ΙΚΥ) ΚΛΙΤΗΣ 
ΕΘΝΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ (ΕΤΕ)- 
ΑΚΑΔ. ΕΤΟΥΣ 2017-2018. 

Οι υπό προκήρυξη εξειδικεύσεις ανά επιστημονικό 
τομέα και ο αριθμός των προκηρυσσόμενων θέσεων ανά 
επιστημονικό τομέα και ανά τόπο όπου θα λάβει χώρα 
η μεταπτυχιακή εξειδίκευση των υποψηφίων περιλαμ¬ 
βάνονται στον ακόλουθο πίνακα: 


ΜΕΤΑΠΤΥΧΙΑΚΕΣ ΣΠΟΥΔΕΣ 

ΕΠΙΣΤΗΜΟΝΙΚΟΣ 

ΤΟΜΕΑΣ 

ΕΞΕΙΔΙΚΕΥΣΗ 

ΑΘΗΝΑ 

ΘΕΣ/ΚΗ 

ΣΥΝΟΛΟ 

ΘΕΣΕΩΝ 

Οικονομικά/ 

Χρηματοοικονομικά 

- Εφαρμοσμένα Οικονομικά 

- Οικονομική Ανάλυση 

- Χρηματοοικονομικά 

- Διαχείριση Κινδύνων 

- Ελεγκτική 

51 

9 

60 

Πληροφορική 

- Πληροφοριακά Συστήματα 

- Συστήματα Επικοινωνιών και Δίκτυα 

- Ασφάλεια Πληροφοριακών Συστημάτων 

- Βάσεις Δεδομένων 

-Τεχνολογίες Ηλεκτρονικών και Κινητών Υπηρεσιών 
-Τεχνολογίες Ανάπτυξης Λογισμικού 

- Πληροφοριακά Συστήματα Μεγάλης Κλίμακας 

10 


10 

Θετικές Επιστήμες 

- Εφαρμοσμένα Μαθηματικά 

- Στατιστική 

5 


5 

Διοίκηση Επιχειρήσεων/ 
Τραπεζική 

-Τραπεζική 

- Διοίκηση Επιχειρήσεων 

- Στρατηγική 

- Ναυτιλιακά 
-Διοίκηση ΑΔ 

- Μ3γΚθϊιπ9 

20 

5 

25 

100 


Σε περίπτωση κενών θέσεων σε έναν από τους προκηρυγμένους επιστημονικούς τομείς, οι θέσεις δύνανται να 
μεταφερθούν στον άλλο, μετά από απόφαση της ολομέλειας της Επιτροπής Αξιολόγησης. 


ΚΕΦΑΛΑΙΟ Α: 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 
Δικαίωμα συμμετοχής έχουν: 
α) Οι έχοντες ελληνική εθνικότητα ή ιθαγένεια. 

β) Οι κάτοχοι πτυχίου/ διπλώματος ελληνικού Πανεπιστημίου/Τ.Ε.Ι ή ισότιμου της αλλοδαπής, με χρόνο κτήσης 
όχι πλέον των 10 ετών (ακαδημαϊκό έτος 2007-2008 και εντεύθεν). Ο βαθμός του βασικού πτυχίου θα πρέπει να 
είναι από «λίαν καλώς» και άνω. 

γ) Όσοι κατά την έναρξη του ακαδ. έτους 2017-2018 
θα εγγράφουν για πρώτη φορά και θα φοιτήσουν στο 
πρώτο εξάμηνο σε εγκεκριμένο Πρόγραμμα Μεταπτυχι¬ 
ακών Σπουδών (ΠΜΣ) ειδίκευσηςτης Ελλάδας, πλήρους 
ή μερικής φοίτησης (όχι εξ αποστάσεως), διάρκειας από 
18 έως 24 μήνες συμπεριλαμβανομένης και της εκπόνη¬ 
σης της διπλωματικής εργασίας. 

δ) Οι κάτοχοι πιστοποιητικού γλωσσομάθειας επιπέ¬ 
δου τουλάχιστον καλής γνώσης (επίπεδο Β2) της αγγλι¬ 
κής γλώσσας. 

ε) Οι άνδρες με την προϋπόθεση ότι έχουν εκπληρώ¬ 
σει τις στρατιωτικές τους υποχρεώσεις, ή έχουν νόμιμα 
απαλλαγεί οριστικά απ'αυτές, ή έχουν αναβολή επαρκή 
τουλάχιστον για την ολοκλήρωση των σπουδών τους. 

Η έναρξη της υποτροφίας θα πρέπει να γίνει περιορι¬ 
στικά έως και την ημερομηνία που θα οριστεί από το ΙΚΥ. 

Δεν εγκρίνεται, για οποιοδήποτε λόγο, αναστολή έναρ¬ 
ξης της υποτροφίας, ή ενδιάμεσα. 

Υποψήφιος ο οποίος δεν πληροί τις ανωτέρω προϋ¬ 
ποθέσεις ή/και δεν προσκομίσει όλα τα αναφερόμενα 
στο Κεφ. Β δικαιολογητικά, βάσει του περιεχομένου της 
αίτησής του και εντός των ορισμένων προθεσμιών, δεν 
θα αξιολογηθεί. 

Δεν λαμβάνεται υπόψη έντυπη αίτηση που θα σταλεί, 
με οποιονδήποτε άλλο από τον κατωτέρω οριζόμενο 
(π.χ. ηλεκτρονικό ταχυδρομείο, φαξ κ.ο.κ.) μετά τη λήξη 
της προθεσμίας υποβολής της αίτησης. 

Αιτήσεις οι οποίες δεν εμπίπτουν στους υπό προκή¬ 
ρυξη επιστημονικούς τομείς και εξειδικεύσεις δεν αξι¬ 
ολογούνται. 

Οι υποψήφιοι υπότροφοι υποχρεούνται να πραγματο¬ 
ποιούν τις μεταπτυχιακές τους σπουδές στην Ελλάδα και 
να λαμβάνουν το μεταπτυχιακό τους τίτλο από ελληνικό 
Α.Ε.Ι. 

Δεν γίνονται δεκτοί ως υποψήφιοι όσοι έχουν λάβει ή 
λαμβάνουν υποτροφία από το Ι.Κ.Υ. ή άλλη πηγή για το 
ίδιο μεταπτυχιακό πρόγραμμα σπουδών Π.Μ.Σ 

Δεν γίνονται δεκτοί ως υποψήφιοι όσοι έχουν λάβει 
ή λαμβάνουν υποτροφία από το Ι.Κ.Υ. για το ίδιο ή άλλο 
επίπεδο μεταπτυχιακών σπουδών (μεταπτυχιακές σπου¬ 
δές πρώτου ή δεύτερου κύκλου). 

Οι υποψήφιοι μπορούν να υποβάλουν μόνο μία αίτηση 
στο πλαίσιο της παρούσας προκήρυξης. 

Οι αιτήσεις που δεν είναι ορθά και πλήρως συμπλη¬ 
ρωμένες και δεν συνοδεύονται από όλα τα απαιτούμενα 
δικαιολογητικά απορρίπτονται. 

Το ΙΚΥ ακυρώνει τη χορήγηση υποτροφίας, αν διαπι¬ 
στωθεί - έστω και εκ των υστέρων- ότι δεν συντρέχουν οι 
τυπικές προϋποθέσεις υποψηφιότητας, με την απαίτηση 
επιστροφής των καταβληθέντων, κατά τις διατάξεις του 
Κώδικα Είσπραξης Δημοσίων Εσόδων. 

ΚΕΦΑΛΑΙΟ Β: 

ΑΙΤΗΣΗ ΜΕ ΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ- 
ΠΡΟΘΕΣΜΙΑ ΗΛΕΚΤΡΟΝΙΚΗΣ ΥΠΟΨΗΦΙΟΤΗΤΑΣ: 
όπως θα ορισθεί από το ΔΣ του ΙΚΥ 

1. Αίτηση υποψηφιότητας 

Για να νομιμοποιηθεί η υποψηφιότητα οι ενδιαφερό¬ 
μενοι θα πρέπει να συμπληρώσουν και να υποβάλουν, 


έως την ημερομηνία που θα ορισθεί από το ΙΚΥ, ειδική 
αίτηση- υπεύθυνη δήλωση, αποκλειστικά σε ηλεκτρο¬ 
νική μορφή. 

Η υποβολή της αίτησης γίνεται μόνο μέσω του διαδι¬ 
κτυακού τόπου/πλατφόρμας Γιΐΐρ://3ρρΙίς3ΐ:ίοη5.ίΙ<γ.9Γ με 
συμπληρωμένα όλα τα πεδία και χωρίς καμία παράλειψη. 

Η αίτηση του υποψηφίου συνιστά υπεύθυνη δήλωση 
του ν. 1599/1986, ότι όλα τα αναφερόμενα στην αίτη¬ 
ση στοιχεία είναι αληθή και ότι ο υποψήφιος πληροί τα 
κριτήρια του Κεφαλαίου Α'του παρόντος, ήτοι μεταξύ 
άλλων ότι: 

α) Έχει υποβάλει μόνο μία αίτηση, 
β) Δεν έχει λάβει ή λαμβάνει υποτροφία από το Ι.Κ.Υ. 
ή άλλη πηγή για το ίδιο πρόγραμμα μεταπτυχιακών 
σπουδών (Μ.Π.Σ.) 

γ) Δεν έχει λάβει ή λαμβάνει υποτροφία από το Ι.Κ.Υ. 
για το ίδιο ή άλλο επίπεδο μεταπτυχιακών σπουδών 
(μεταπτυχιακές σπουδές πρώτου ή δεύτερου κύκλου). 

Σε περίπτωση υποβολής ψευδών δηλώσεων θα 
εφαρμόζονται τα προβλεπόμενα από τις διατάξεις του 
ν. 1599/1986. 

Ειδικότερα, όλοι οι υποψήφιοι είναι αποκλειστικά 
υπεύθυνοι να συμπληρώσουν πλήρως και ορθώς όλα 
τα πεδία της αίτησης έως τη λήξη της προθεσμίας της 
ηλεκτρονικής υποβολής. 

Καμία αλλαγή στα στοιχεία της αίτησης δεν είναι εφικτή 
μετά την οριστική ηλεκτρονική υποβολή της αίτησης. 

Με την υποβολή των αιτήσεών τους, οι ενδιαφερό¬ 
μενοι αποδέχονται πλήρως τους όρους της σχετικής 
πρόσκλησης καθώς και το γεγονός ότι η διαδικασία δύ- 
ναται, με απόφαση του Ι.Κ.Υ. και κατά πλήρη διακριτική 
ευχέρειά του, να διακοπεί, αναβληθεί ή επαναληφθεί με 
το ίδιο ή και άλλο περιεχόμενο. Η υποβολή πρότασης κα¬ 
θώς και η κατάρτιση και επικύρωση των πινάκων των επι¬ 
λεγμένων προτάσεων δεν συνεπάγεται καθ'οιονδήποτε 
τρόπο υποχρέωση του Ι.Κ.Υ. να καταρτίσει σύμβαση με 
τον ενδιαφερόμενο και να του χορηγήσει την υποτροφία. 
2. Δικαιολογητικά υποψηφιότητας 
Με την επιτυχή υποβολή της ηλεκτρονικής αίτησης, 
οι υποψήφιοι θα λάβουν ηλεκτρονικό μήνυμα με τον 
κωδικό ηλεκτρονικής υποβολής της αίτησής τους. Εν 
συνεχεία, οι υποψήφιοι θα πρέπει να εκτυπώσουν την 
υποβληθείσα αίτηση, να την υπογράψουν και να την 
αποστείλουν εντός πέντε (5) εργάσιμων ημερών από την 
καταληκτική ημερομηνία ηλεκτρονικής υποβολής των 
αιτήσεων έως την ημερομηνία που θα οριστεί από το ΔΣ 
του Ι.Κ.Υ., ταχυδρομικά με συστημένη επιστολή ή με τα- 
χυμεταφορά (ςουΐΊθή στο Ι.Κ.Υ., Λ. Εθνικής Αντιστάσεως 
41,14234 - Ν. Ιωνία ή να την υποβάλουν στο Ι.Κ.Υ., συνο- 
δευόμενη υποχρεωτικά από τα κάτωθι δικαιολογητικά 
(τα στοιχεία των οποίων δεν θα πρέπει να διαφέρουν από 
αυτά που είχαν συμπληρωθεί στην ηλεκτρονική αίτηση): 
ί. Αντίγραφο Αστυνομικής ταυτότητας ή διαβατηρίου, 
ϋ. Αντίγραφο πρώτου βασικού πτυχίου Πανεπιστημί¬ 
ου ή Τ.Ε.Ι. 1 , ή βεβαίωσης περάτωσης σπουδών όπου θα 

1 Υποψήφιος, κάτοχοςπτυχίου/διπλώματοςτης αλλοδαπής, υπο¬ 
βάλλει απαραιτήτως και βεβαίωση ισοτιμίας του Δ.Ο.Α.Τ.Α.Π. 
(Α' ή Β' Τμήμα). Η αντιστοιχία της βαθμολογικής ή αξιολογικής 
κλίμακας των τίτλων σπουδών εκπαιδευτικών Ιδρυμάτων της 

αναγράφεται απαραιτήτως ο τελικός βαθμός πτυχίου με 
ακρίβεια δύο δεκαδικών ψηφίων. Ο τελικός βαθμός του 
βασικού πτυχίου θα πρέπει να είναι από «λίαν καλώς» 
και άνω. 

ίίί. Αντίγραφο τυχόν μεταπτυχιακού τίτλου 
ίν. Αντίγραφο πιστοποιητικού γλωσσομάθειας τουλάχι¬ 
στον καλής γνώσης (επίπεδο Β2) 2 της αγγλικής γλώσσας. 

ν. Για τους άνδρες υποψηφίους πιστοποιητικό στρα¬ 
τολογικής κατάστασης. Για τους άνδρες υποψηφί¬ 
ους με αναβολή κατάστασης, υπεύθυνη δήλωση του 
ν. 1599/1986, ότι η αναβολή αυτή επαρκεί για την ολο¬ 
κλήρωση των σπουδών τους. 

νί. Υπεύθυνη δήλωση του ν. 1599/86 ότι ο υποψήφι¬ 
ος, σε περίπτωση που επιλεγεί ως υπότροφος, από την 
ημερομηνία σύναψης της τριμερούς σύμβασης μεταξύ 
του υποτρόφου, της Τράπεζας και του Ι.Κ.Υ. και μέχρι 
την ημερομηνία ολοκλήρωσης του Προγράμματος δεν 
θα εργάζεται με οποιαδήποτε σχέση εργασίας ή έργου, 
σε οποιοδήποτε άλλο δημόσιο ή ιδιωτικό φορέα, ή ως 
ελεύθερος επαγγελματίας, πλην τηςΤράπεζας στο πλαί¬ 
σιο του εν λόγω προγράμματος, 
νίί. Συνοπτικό βιογραφικό σημείωμα (έως 3 σελίδες), 
νίίί. Επίσημη βεβαίωση εγγραφής από τη Γραμματεία 
του Π.Μ.Σ. Στη βεβαίωση αυτή θα πρέπει να αναγράφε¬ 
ται απαραιτήτως αν το μεταπτυχιακό πρόγραμμα είναι 
πλήρους ή μερικής φοίτησης, η διάρκειά του και η τυ¬ 
χόν απαίτηση καταβολής διδάκτρων, όπως και το ετήσιο 
ύψος αυτής. Η αναγραφόμενη διάρκεια δεν μπορεί να 
είναι μικρότερη των 18 μηνών (συμπεριλαμβανομένης 
και της εκπόνησης διπλωματικής εργασίας) και μεγα¬ 
λύτερη των 24 μηνών (συμπεριλαμβανομένης και της 
εκπόνησης διπλωματικής εργασίας). Υπόδειγμα της εν 
λόγω βεβαίωσης παρατίθεται στο Παράρτημα της πα¬ 
ρούσας και διατίθεται στο διαδικτυακό τόπο του Ι.Κ.Υ. 

ίχ. Επίσημη βεβαίωση από το διευθυντή του Π.Μ.Σ., 
ότι το Π.Μ.Σ στο οποίο έχει εγγράφει ο/η υποψήφιος/α 
α) εντάσσεται σε έναν από τους προκηρυγμένους επι¬ 
στημονικούς τομείς και σε μία από τις προκηρυγμένες 
εξειδικεύσεις και β) επιτρέπει την παράλληλη πρακτική 
άσκηση του υποψηφίου με σκοπό την απόκτηση επαγ¬ 
γελματικής εμπειρίας. 

χ. Υπουργική απόφαση για τη θεσμοθέτηση και λει¬ 
τουργία του Π.Μ.Σ. ή τελευταία εγκριτική απόφαση από 
τα αρμόδια, κατά νόμο, όργανα, 
χί. Πρόγραμμα Προπτυχιακών Σπουδών. 

αλλοδαπής, προς τη βαθμολογική κλίμακα των τίτλων σπου¬ 
δών Α.Ε.Ι. της ημεδαπής καθορίζεται από το Δ.Ο.Α.Τ.Α.Π. (Α' ή 
Β'Τμήμα) και μπορεί να αναγράφεται στις βεβαιώσεις ισοτιμιών, 
που χορηγούνται από αυτό. Στις περιπτώσεις κατά τις οποίες οι 
τίτλοι σπουδών των εκπαιδευτικών Ιδρυμάτων της αλλοδαπής 
δεν αναγράφουν βαθμολογία ή αξιολογικούς χαρακτηρισμούς, 
το ανωτέρω όργανο καθορίζει τη βαθμολογική αντιστοιχία κατ' 
εκτίμηση των τυχόν λοιπών στοιχείων ή εγγράφων του οικείου 
εκπαιδευτικού Ιδρύματος και αν τούτο δεν είναι εφικτό, θε¬ 
ωρείται ότι ο σχετικός τίτλος φέρει τον κατώτατο βαθμό του 
αντίστοιχου ελληνικού Πανεπιστημίου ήΤ.Ε.Ι. (ν. 2527/1997). 

2 Το επίπεδο γλωσσομάθειας καθορίζεται βάσει του Ευρωπαϊκού 
Πλαισίου Γλωσσομάθειας. 


ΚΕΦΑΛΑΙΟ Γ: 

ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΕΠΙΛΟΓΗΣ ΥΠΟ¬ 
ΤΡΟΦΩΝ 

Κριτήρια επιλογής της βαθμολογικής κλίμακας: 

Η αξιολόγηση των υποψηφίων για Μεταπτυχιακές 
Σπουδές Α' Κύκλου θα πραγματοποιηθεί από το ΙΚΥ σε 
συνεργασία με την Εθνική Τράπεζα της Ελλάδος. 

Η διαδικασία αξιολόγησης και τα κριτήρια επιλογής 
και μοριοδότησης των υποψήφιων υποτρόφων έχουν 
ως κατωτέρω: 

α. Ο Βαθμός του βασικού πτυχίου (όχι μεταπτυχιακού 
τίτλου) δίνει αντίστοιχα μόρια με ακρίβεια δύο (2) δεκα¬ 
δικών ψηφίων (6,5 -10 μόρια) 

β. Αξιολόγηση (0 - 55 μόρια) 

Συνεκτιμώνται: 

• Πρόγραμμα προπτυχιακών σπουδών στους τομείς 
των οικονομικών/χρηματοοικονομικών, θετικών επιστη¬ 
μών, πληροφορικής καθώς και νομικών ή πολυτεχνικών 
σχολών (0 - 25 μόρια). 

• Επίπεδο γνώσης της Αγγλικής γλώσσας (3-15 μόρια). Η 
καλή γνώση (επίπεδο Β2) λαμβάνει τρία (3) μόρια, η πολύ 
καλή γνώση (επίπεδο Π) λαμβάνει εννέα (9) μόρια και η 
άριστη γνώση (επίπεδο ^2) λαμβάνει δεκαπέντε (15) μόρια. 

• Λοιπά στοιχεία βιογραφικού (0-15 μόρια). Ενδεικτι¬ 
κά, τυχόν πρόσθετο μεταπτυχιακό σε συναφείς κατά τα 
ανωτέρω τομείς, εξειδικευμένες γνώσεις, πιστοποιήσεις, 
γνώσεις Η/Υ. 

γ. Συνέντευξη (0-35 μόρια). Σημειώνεται ότι δικαίωμα 
συμμετοχής στο στάδιο γ', ήτοι στη συνέντευξη έχουν οι 
υποψήφιοι που θα συγκεντρώσουν τουλάχιστον τριάντα 
(30) μόρια ως προς το κριτήριο β' (ήτοι την αξιολόγηση). 

Η συνέντευξη συνιστά υποχρεωτικό στάδιο της διαδι¬ 
κασίας επιλογής και κατά τη διάρκειά της αξιολογείται 
το επίπεδο επαγγελματικών δεξιοτήτων των υποψηφί¬ 
ων (ενδεικτικά ομαδικότητα, επικοινωνιακές δεξιότητες, 
προσανατολισμός στο αποτέλεσμα, κλπ.). 

Στην περίπτωση που ένας υποψήφιος λάβει λιγότε¬ 
ρο από είκοσι (20) μόρια στο στάδιο γ'της συνέντευξης 
δεν δύναται να ενταχθεί στους πίνακες επιτυχόντων του 
Προγράμματος. 

Πίνακες επιλεγέντων και ενστάσεις: 

Βάσει των ανωτέρω καταρτίζονται από την Υπηρεσία 
οι προσωρινοί πίνακες επιλεγέντων/επιλαχόντων και 
απορριφθέντων (όσων δεν πληρούν τις προϋποθέσεις 
της προκήρυξης και όσων δεν πληρούν το όριο των μο¬ 
ρίων των β' καιγ' κριτηρίων) υποψηφίων του προγράμ¬ 
ματος κατά φθίνουσα βαθμολογική σειρά. 

Ενστάσεις επί των πινάκων αυτών υποβάλλονται εντός 
πέντε ημερών στο Ι.Κ.Υ., Λεωφόρος Εθνικής Αντιστάσεως 
41, 14234, Νέα Ιωνία. Οι ενστάσεις υποβάλλονται είτε 
προσωπικά στο πρωτόκολλο του Ι.Κ.Υ., είτε αποστέλλο- 
νται με συστημένη αλληλογραφία. Οι ενστάσεις εξετά¬ 
ζονται από το ΔΣ του Ι.Κ.Υ. 

Σε συνέχεια της ολοκλήρωσης της διαδικασίας των 
ενστάσεων καταρτίζεται οριστικός πίνακας επιλεγέντων 
υποψηφίων του προγράμματος και επικυρώνεται από το 
Διοικητικό Συμβούλιο του Ι.Κ.Υ. Ο πίνακας αυτός απο- 
στέλλεται στην Εθνική Τράπεζα της Ελλάδος. 

Παραδοτέα: Λήψη Μεταπτυχιακού Τίτλου Ειδίκευσης 
και βεβαίωση από την Εθνική Τράπεζα της Ελλάδος για 
τη διάρκεια και το αντικείμενο της πρακτικής άσκησης. 

Επισημαίνονται τα ακόλουθα: 

α) Απαραίτητη προϋπόθεση για την έναρξη καταβολής 
της υποτροφίας είναι η σύναψη σχετικής σύμβασης με 
το Ι.Κ.Υ., όπου ορίζονται οι υποχρεώσεις και οι όροι της 
υποτροφίας, καθώς και με την Εθνική Τράπεζα Ελλάδος, 
όπου ορίζονται οι υποχρεώσεις και οι όροι της πρακτικής 
άσκησης. 

β) Η υπογραφή της τριμερούς σύμβασης μεταξύ υπο¬ 
τρόφου, Ι.Κ.Υ. και ΕΤΕ προϋποθέτει ότι κατά τη σύναψή 
της και μέχρι την ημερομηνία ολοκλήρωσης του Προ¬ 
γράμματος ο υπότροφος δεν θα εργάζεται με οποια¬ 
δήποτε σχέση εργασίας ή έργου, σε οποιοδήποτε άλλο 
δημόσιο ή ιδιωτικό φορέα, ή ως ελεύθερος επαγγελ- 
ματίας, πλην της Τράπεζας, στο πλαίσιο του εν λόγω 
προγράμματος. 

γ) Ενστάσεις επί της αξιολόγησης (κριτήριο επιλογής 
β') και της συνέντευξης (κριτήριο επιλογής γ') δεν γίνο¬ 
νται παραδεκτές. 

δ) Σε περίπτωση ισοβαθμίας στην τελευταία προκη¬ 
ρυγμένη θέση εκάστου επιστημονικού τομέα, η επιλο¬ 
γή του/ των υποψηφίου/ων υποτρόφων θα γίνει από 
το ΔΣ του ΙΚΥ με κριτήριο το χαμηλότερο οικογενειακό 
εισόδημα. 

ΚΕΦΑΛΑΙΟ Δ: 

ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

Το πρόγραμμα περιλαμβάνει δύο στάδια: 

Πρώτο στάδιο: Παρακολούθηση μεταπτυχιακού προ¬ 
γράμματος ειδίκευσης με διάρκεια από 18 έως 24 μήνες 
με παράλληλη πρακτική άσκηση για απόκτηση επαγγελ¬ 
ματικής εμπειρίας (βλ. ΚΕΦ. Ε). Κατά το πρώτο στάδιο 
ο υπότροφος λαμβάνει χρηματοδότηση με τη μορφή 
υποτροφίας μόνον από το Ι.Κ.Υ. 

Ο χρόνος διάρκειας εκάστου Π.Μ.Σ. ορίζεται στην 
Υπουργική απόφαση θεσμοθέτησης και λειτουργίας του. 
Σε περίπτωση που η Υπουργική απόφαση έχει τροποποι¬ 
ηθεί ο υποψήφιος δύναται να προσκομίσει την τελευ¬ 
ταία εσωτερική ρύθμιση του τμήματος όπως αυτή έχει 
εγκριθεί από τα αρμόδια, κατά νόμο, όργανα απόφασης. 

Κατά τη διάρκεια του πρώτου σταδίου του προγράμ¬ 
ματος ο υπότροφος οφείλει να προσκομίζει στο Ι.Κ.Υ. 
αναλυτική βαθμολογία ανά εξάμηνο. Με τη λήξη αυτού, 
υποχρεούται αυστηρά να καταθέσει στο Ι.Κ.Υ: 

α) το μεταπτυχιακό τίτλο ειδίκευσης και β) βεβαίωση 
από την Εθνική Τράπεζα, για τη διάρκεια και το αντικεί¬ 
μενο της πρακτικής άσκησης. 

Δεύτερο στάδιο: Εργασία πλήρους απασχόλησης για 
δύο έτη στην Εθνική Τράπεζα της Ελλάδος (βλ. ΚΕΦ. Ε). 

ΚΕΦΑΛΑΙΟ Ε: 

ΠΡΑΚΤΙΚΗ ΑΣΚΗΣΗ ΣΤΗΝ ΕΘΝΙΚΗ ΤΡΑΠΕΖΑ 

ΓΙΑ ΑΠΟΚΤΗΣΗ ΕΠΑΓΓΕΛΜΑΤΙΚΗΣ ΕΜΠΕΙΡΙΑΣ 

ΚΑΙ ΕΡΓΑΣΙΑ ΠΛΗΡΟΥΣ ΑΠΑΣΧΟΛΗΣΗΣ 

Αναπόσπαστο τμήμα του Προγράμματος Υποτροφι¬ 
ών αποτελεί η απασχόληση των φοιτητών στην Εθνική 


Τράπεζα, στο πλαίσιο της οποίας οι φοιτητές θα έχουν 
τη δυνατότητα συστηματικής ανάπτυξης των γνώσεων 
και δεξιοτήτων τους μέσω στοχευμένης εκπαίδευσης και 
πρακτικής άσκησης. 

Συγκεκριμένα, κατά τη διάρκεια των μεταπτυχιακών 
τους σπουδών οι υπότροφοι θα πραγματοποιούν πρα¬ 
κτική άσκηση για απόκτηση επαγγελματικής εμπειρίας 
(ημερήσια απασχόληση 5 ωρών κατά ανώτατο όριο) 
στην Εθνική Τράπεζα - λαμβάνοντας υπόψη τον τόπο 
σπουδών τους. Σημειώνεται ότι στο πλαίσιο της πρα¬ 
κτικής τους άσκησης, οι φοιτητές θα αξιολογούνται σε 
εξαμηνιαία βάση από αρμόδια στελέχη της Τράπεζας. 

Μετά την ολοκλήρωση των μεταπτυχιακών τους σπου¬ 
δών, η Εθνική Τράπεζα θα απασχολήσει τους υποτρό¬ 
φους του προγράμματος μέσω σύμβασης εξαρτημένης 
εργασίας πλήρους απασχόλησης για τα επόμενα 2 έτη, 
σύμφωνα με την εκάστοτε ισχύουσα νομοθεσία. 

ΚΕΦΑΛΑΙΟ ΣΤ: 

ΚΥΡΩΣΕΙΣ 

Σε περίπτωση διακοπής από τον υπότροφο της πρα¬ 
κτικής άσκησης ή/και των μεταπτυχιακών σπουδών πριν 
την ολοκλήρωση αυτών και αθέτησης της σύμβασης 
που έχει υπογράψει με το Ι.Κ.Υ. και την ΕΤΕ, ο υπότροφος 
υποχρεούται σε πλήρη επιστροφή της υποτροφίας, όπως 
ακριβώς ορίζεται και για όλα τα προγράμματα υποτροφι¬ 
ών του ΙΚΥ. Η ΕΤΕ δεν υποχρεούται να τον προσλάβει με 
σύμβαση εξαρτημένης εργασίας πλήρους απασχόλησης 
κατά τα ανωτέρω. 

Επίσης, η ΕΤΕ δικαιούται να ζητήσει τη διακοπή της 
πρακτικής άσκησης για απόκτηση επαγγελματικής 
εμπειρίας, ή να αρνηθεί την πρόσληψη του υποτρόφου 
μετά τη λήξη της υποτροφίας, σε περίπτωση που κατά τη 
διάρκεια της πρακτικής άσκησης προκύψουν περιστα¬ 
τικά αφορούντα το πρόσωπό του, τα οποία αποτελούν 
σπουδαίο λόγο, υπό την έννοια του άρθρου 672 του ΑΚ 
(εφαρμοζομένου κατ'αναλογία). 

Οι συμβαλλόμενοι συμφωνούν με την σχετική σύμ¬ 
βαση ότι δυνατότητα μη ένταξης του υποτρόφου στο β' 
στάδιο του Προγράμματος προϋποθέτει την προηγού¬ 
μενη κοινή σύμφωνη γνώμη τους. 

ΚΕΦΑΛΑΙΟ Ζ: 

ΟΙΚΟΝΟΜΙΚΕΣ ΠΑΡΟΧΕΣ 

Οι οικονομικές παροχές που περιγράφονται στο παρόν 
κεφάλαιο αφορούν στο πρώτο στάδιο του προγράμ¬ 
ματος και περιλαμβάνουν τα μεικτά ποσά τα οποία θα 
καταβάλλονται στους υποτρόφους, δηλαδή τα ποσά τα 
οποία θα λαμβάνει ο υπότροφος ανά κατηγορία επιλέ¬ 
ξιμης δαπάνης πριν την παρακράτηση των εκάστοτε 
νόμιμων κρατήσεων υπέρ του Ελληνικού Δημοσίου και 
τραπεζικών εξόδων, καθώς και των όποιων απαιτούμε- 
νων ασφαλιστικών κρατήσεων. 

Συγκεκριμένα, στους υποτρόφους χορηγούνται: 

α. Μηνιαία τροφεία ύψους πεντακοσίων ευρώ 
(500,00€). 

β. Δαπάνες για τα δίδακτρα του μεταπτυχιακού προ¬ 
γράμματος. 

Οι οικονομικές παροχές του δεύτερου σταδίου θα 
προσδιοριστούν μέσω της σχετικής σύμβασης που θα 
συνάψει ο υπότροφος με την Εθνική Τράπεζα, μετά την 
ολοκλήρωση των μεταπτυχιακών του σπουδών. 

Τυχόν επιμέρους ζητήματα, τα οποία ενδέχεται να 
ανακύψουν κατά την υλοποίηση των προγραμμάτων 
υποτροφιών και δεν περιλαμβάνονται στην παρούσα, 
ρυθμίζονται με αποφάσεις του Δ. Σ. του Ι.Κ.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Απριλίου 2018 
Οι Υπουργοί 

Παιδείας, Έρευνας Αναπληρωτής Υπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 13170/1039 (2) 

Χορήγηση άδειας ίδρυσης και λειτουργίας Μου¬ 
σικής Σχολής «ΗΧΩΝ ΕΥΡΥΘΜΩΝ». 

Ο ΔΗΜΑΡΧΟΣ ΠΕΙΡΑΙΑ 

Έχοντας υπόψη: 

Ι.Τις διατάξεις: 

α) Του άρθρου 58 παρ.1 εδ.ζ, του άρθρου 94 παρ. 4, 
εδ. 28 και του άρθρου 95 παρ. 1 του ν. 3852/2010 «Πρό¬ 
γραμμα Καλλικράτης» (ΦΕΚ 87/Α72010). 

β)Του ν. 3463/2006 «Δημοτικός και Κοινοτικός Κώδικας». 

γ) Του ν. 299/1976 «Περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» (ΦΕΚ 90/Α71976) και του β.δ/τος 
16/1966 «Περί ιδρύσεως ιδιωτικών μουσικών ιδρυμά¬ 
των» (ΦΕΚ 7/Α71966). 

δ)Του β.δ. 16/1966 «Περί Ιδρύσεως Ιδιωτικών Μουσι¬ 
κών Ιδρυμάτων». 

ε) Του άρθρου 10 του ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

στ) Την υπ' αριθμ. ΥΠΠΟ/78036/2473/19.10.2004 
Υπουργική απόφαση «Καθορισμός προδιαγραφών 
κτιρίων για στέγαση Μουσικού Εκπαιδευτηρίου» 
(ΦΕΚ 1595/Β 72004). 

ζ) την υπ'αριθμ. ΥΠΠΟ/ΚΑΤΕΧΝ/Δ/7388/7.2.1994 από¬ 
φαση (ΦΕΚ 123/Β723.2.1994) «Καθορισμός παράβολου 
για ίδρυση Ανωτέρων Σχολών Καλλιτεχνικής Εκπαίδευ¬ 
σης και ιδιωτικών Μουσικών Εκπαιδευτηρίων». 

η) την υπ'αριθμ. ΥΠΠΟΤ/οικ.38573/1216/31.3.2011 
Κοινή Υπουργική απόφαση (ΦΕΚ 693/Β/2011) «Διεκπε¬ 
ραίωση και απλούστευση της διοικητικής διαδικασίας 
χορήγησης άδειας ίδρυσης και λειτουργίας ιδιωτικών 
μουσικών εκπαιδευτικών ιδρυμάτων (Ωδείων, Μουσι¬ 
κών Σχολών ή Παραρτημάτων αυτών) μέσω των Ενιαίων 
Κέντρων Εξυπηρέτησης» 

2. Την υπ' αριθμ. 13301/24-03-2016 αίτηση του 
ΣΥΜΕΩΝΙΔΗ ΠΑΝΑΓΙΩΤΗ, μετά συνημμένα δικαιολο- 
γητικά. 


3. Το με αριθμ. ΥΠΠΟΑ/ΓΔΑΜΤΕ/ΔΑΑΜ/ΤΕ/248608/ 
23542/1071/369/28-06-2017 έγγραφο του Τμήματος Έρ¬ 
γων, της Διεύθυνσης Αναστήλωσης Αρχαίων Μνημείων, 
του Υπουργείου Πολιτισμού και Αθλητισμού, με το οποίο 
διαβιβάζει το πρακτικό και τη θετική εισήγηση της Επι¬ 
τροπής Ελέγχου καταλληλότητας Εγκαταστάσεων Μου¬ 
σικών Εκπαιδευτηρίων το οποίο αναφέρεται στο κτίριο 
επί των οδών Σπάρτης 75 και Φωκίδος 80 Α και θα έχει 
το διακριτικό τίτλο «ΗΧΩΝ ΕΥΡΥΘΜΩΝ», αποφασίζουμε: 

1. Χορηγούμε στον ΣΥΜΕΩΝΙΔΗ ΠΑΝΑΓΙΩΤΗ του Νικο¬ 
λάου με ΑΦΜ 102813058 άδεια ίδρυσης και λειτουργίας 
Μουσικής Σχολής, η οποία θα στεγαστεί σε κτίριο που 
βρίσκεται επί της οδού Σπάρτης 75 και Φωκίδος 80 Α 
στην πόλη του Πειραιά και θα έχει τον διακριτικό τίτλο 
«ΗΧΩΝ ΕΥΡΥΘΜΩΝ». 

2. Η Μουσική Σχολή θα λειτουργήσει τις εξής σχολές 
και τμήματα: 

α. Σχολή Ανώτερων Θεωρητικών Μαθημάτων με 
τμήματα: 

1. ωδικής, 2. αρμονίας, 3. αντίστιξης, 4. φυγής. 

β. Σχολή Ενόργανης Μουσικής με τμήματα: 

1. πληκτών, 2. εγχόρδων, 3. πνευστών, 4. κλασικής κι¬ 
θάρας. 

γ. Σχολή Μονωδίας με τμήμα μονωδίας. 

δ. Σχολή Σαξοφώνου. 

3. Από τις διατάξεις της παρούσης δεν προκαλείται 
δαπάνη σε βάρος του Δήμου Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Μαρτίου 2018 
Ο Δήμαρχος 
ΙΩΑΝΝΗΣ ΜΩΡΑΛΗΣ 


Αριθμ. 831 _ (3) 

Καθιέρωση υπερωριακής απασχόλησης υπαλλή¬ 
λων ΙΔΑΧ της Κοινωφελούς Επιχείρησης Πολιτι¬ 
σμού και Περιβάλλοντος - Κέντρο Αρχιτεκτονι¬ 
κής της Μεσογείου (ΚΕΠΠΕΔΗΧ-ΚΑΜ) για το Β' 
εξάμηνο 2018. 

Ο ΠΡΟΕΔΡΟΣΤΗΣ ΚΟΙΝΩΦΕΛΟΥΣ ΕΠΙΧΕΙΡΗΣΗΣ 
ΠΟΛΙΤΙΣΜΟΥ ΚΑΙ ΠΕΡΙΒΑΛΛΟΝΤΟΣ - 
ΚΕΝΤΡΟ ΑΡΧΙΤΕΚΤΟΝΙΚΗΣ ΤΗΣ ΜΕΣΟΓΕΙΟΥ 

Έχοντας υπόψη: 

1. Τις διατάξεις του άρ. 20 του ν. 4354/2015 (ΦΕΚ 176/ 
16-12-2015/Α). 

2. Τις διατάξεις της παρ. 1 του άρ. 176 του ν. 4261/2014. 

3. Το υπ'αριθμ. 2/2015/ΔΕΠ/5-1 -2016 έγγραφο παρο¬ 
χής οδηγιών του Υπουργείου Οικονομικών - Διεύθυνση 
Εισοδηματικής Πολιτικής. 

4. Την υπ'αριθμ. 202/2017 απόφαση - βεβαίωση του 
Δ.Σ. της Κοινωφελούς Δημοτικής Επιχείρησης «ΚΕΠΠΕ- 
ΔΗΧ - ΚΑΜ» περί λειτουργίας της κοινωφελούς επιχεί¬ 
ρησης όλες τις ημέρες του μήνα δυνάμει του άρθρου 3 
παρ. I. της υπ'αριθμ. 204/2011 απόφασης του Δημοτι- 

κού Συμβουλίου Χανίων, η οποία έχει δημοσιευθεί στην 
Εφημερίδα της Κυβερνήσεως (ΦΕΚ Β '/1347/16.06.2011), 
όπου αναφέρονται οι σκοποί της κοινωφελούς δημοτι¬ 
κής επιχείρησης με την επωνυμία «Κοινωφελής Επιχείρη¬ 
ση Πολιτισμού και Περιβάλλοντος Δήμου Χανίων - Κέ¬ 
ντρο Αρχιτεκτονικής της Μεσογείου, ΚΕΠΠΕΔΗΧ- ΚΑΜ», 
εσωτερικού κανονισμού λειτουργίας της Κοινωφελούς 
Επιχείρησης. 

5. Τον αριθμό των υπαλλήλων ΙΔΑΧ και ΙΔΟΧ της Κοι¬ 
νωφελούς Επιχείρησης. 

6. Το γεγονός ότι η υπερωριακή απασχόληση και η 
αποζημίωση για εργασία προς συμπλήρωση του υποχρε¬ 
ωτικού ωραρίου κρίνεται απαραίτητη για την κάλυψη: 

α. Των κύριων σκοπών της επιχείρησης που περι¬ 
λαμβάνουν καλλιτεχνικές-εκπαιδευτικές δραστηριότη- 
τες(θεατρικές, μουσικές παραστάσεις, συναυλίες κ.λπ.), οι 
οποίες λαμβάνουν χώρα και κατά τις νυχτερινές ώρες κα¬ 
θώς και κατά τις Κυριακές και λοιπές εξαιρέσιμες ημέρες. 

β.Των εποχικών, έκτακτων ή επειγουσών υπηρεσιακών 
αναγκών που ανακύπτουν. 

7. Ότι η δαπάνη που θα προκύψει από την ανωτέρω 
απασχόληση θα καλυφθεί από τις πιστώσεις των ΚΑ: 
60.00.00.00 «Αμοιβές και έξοδα προσωπικού» ποσό 
6.500,00€ και ΚΑ: 60.03.00.00 «Εργοδοτικές εισφορές και 
επιβαρύνσεις έμμισθου προσωπικού» ποσό 1.628,90 €, 
του Προϋπολογισμού οικονομικού έτους 2018 και υπο¬ 
λογίζεται στο ποσό των 8.128,90 € συνολικά. 

8. Την υπ'αριθμ. 76/2018 (ΑΔΑ: Ω7Ξ9ΌΚΩΗ-Ξ4Λ) από¬ 
φαση του Δ.Σ. της Επιχείρησης, αποφασίζει: 


1. Την καθιέρωση υπερωριακής απογευματινής απα¬ 
σχόλησης τριών (3) υπαλλήλων ΙΔΑΧ της επιχείρησης 
κατά την διάρκεια του Β'εξαμήνου του έτους 2018, για 60 
ώρες ανά υπάλληλο ανά εξάμηνο με την προβλεπόμενη 
από το νόμο αποζημίωση. 

2. Την καθιέρωση υπερωριακής εργασίας κατά τις νυ¬ 
χτερινές ώρες τριών (3) υπαλλήλων ΙΔΑΧ της επιχείρησης 
κατά την διάρκεια του Β'εξαμήνου του έτους 2018, για 48 
ώρες ανά υπάλληλο ανά εξάμηνο με την προβλεπόμενη 
από το νόμο αποζημίωση. 

3. Την καθιέρωση υπερωριακής εργασίας κατά τις Κυ¬ 
ριακές και τις λοιπές εξαιρέσιμες ημέρες τριών (3) υπαλ¬ 
λήλων ΙΔΑΧ της επιχείρησης κατά την διάρκεια του Β' 
εξαμήνου του έτους 2018, για 48 ώρες ανά υπάλληλο 
ανά εξάμηνο με την προβλεπόμενη από το νόμο απο¬ 
ζημίωση. 

Η κατανομή των ωρών απασχόλησης του προσωπι¬ 
κού θα γίνεται κάθε φορά ανάλογα με τις ανάγκες της 
υπηρεσίας. 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 17 Απριλίου 2018 

Ο Πρόεδρος 

ΟΘΩΝΑΣ ΧΑΡΑΛΑΜΠΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 464/27.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























